b'\n_START_ARTICLE_\n\xc3\x8enot sincron la Jocurile Olimpice de var\xc4\x83 din 2016 - echip\xc4\x83 feminin\n_START_PARAGRAPH_\nProba de echip\xc4\x83 feminin de la Jocurile Olimpice de var\xc4\x83 din 2016 de la Rio de Janeiro a avut loc \xc3\xaen perioada 18-19 august, la Centrul Acvatic \xe2\x80\x9eMaria Lenk\xe2\x80\x9d._NEWLINE_Au concurat opt echipe, fiecare echip\xc4\x83 av\xc3\xa2nd opt \xc3\xaenot\xc4\x83toare (dintr-un num\xc4\x83r total de nou\xc4\x83 \xc3\xaenot\xc4\x83toare). A existat o singur\xc4\x83 rund\xc4\x83. Fiecare echip\xc4\x83 a prezentat dou\xc4\x83 programe: un program tehnic \xc8\x99i unul liber ales. Programul tehnic este format din dou\xc4\x83sprezece elemente necesare, care trebuie s\xc4\x83 fie completate \xc3\xaen ordine \xc8\x99i \xc3\xaentr-un timp \xc3\xaentre 2 minute 35 secunde \xc8\x99i 3 minute 5 secunde. Programul liber ales nu are dec\xc3\xa2t restric\xc8\x9bii de timp; acest program trebuie s\xc4\x83 dureze \xc3\xaentre 3 minute 45 secunde \xc8\x99i 4 minute 15 secunde._NEWLINE_Pentru fiecare program, echipa este judecat de dou\xc4\x83 grupuri de c\xc3\xa2te cinci arbitrii fiecare. Unul este juriul tehnic, iar cel\xc4\x83lalt este juriul artistic. Fiecare judec\xc4\x83tor d\xc4\x83 note \xc3\xaentre 0 \xc8\x99i 10. Cel mai mare \xc8\x99i cel mai mic punctaj de la fiecare grup sunt eliminate, l\xc4\x83s\xc3\xa2nd un total de \xc8\x99ase scoruri care sunt apoi \xc3\xaensumate pentru a da scorul programului. Scorurile cele dou\xc4\x83 programe sunt apoi adunate pentru a da un scor final pentru echip\xc4\x83.'